Στην αρχή,
πριν τις Έξι Ιδιομορφίες και την απαρχή της δημιουργίας,
υπήρχαν οι Ουράνιοι.
Με τη δύναμη της Αιώνιας Φρουράς που ρέει μέσα μου,
είθε η δύναμη της δημιουργίας να φέρει την αναγέννησή μου!
Την αναγέννησή μου! Την αναγέννησή μου!
Λοιπόν, δεν πιάνει. Χάουαρντ;
Και στοπ!
Εντάξει, πάμε πάλι. Άλλη μια φορά.
Σ' αυτό το σύμπαν, η λαχτάρα της Άγκαθα Χάρκνες για εξουσία την οδήγησε
ν' ανακαλύψει τον Ουράνιο που μεγάλωνε βαθιά μέσα στη Γη.
Θέλοντας τη συμπαντική ενέργεια για τον εαυτό της,
ξεκίνησε να φτιάχνει ένα ξόρκι για να ρουφήξει τη δύναμή του.
Μα ένα τόσο μεγάλο τελετουργικό απαιτούσε μια εξίσου μεγάλη παραγωγή.
Έτσι, στράφηκε σε μια βιομηχανία που άνθιζε και έχτισε το όνομά της
χρηματοδοτώντας τα μεγάλα όνειρα ακόμα μεγαλύτερων εγωισμών.
Το Χόλιγουντ.
Όπου ο μεγιστάνας Χάουαρντ Σταρκ θα κάλυπτε με χαρά τα έξοδα.
Άγκαθα, γλυκιά μου. Δεν ξέρω πώς κάνεις αυτά τα κόλπα στην κάμερα.
Λίγη «κινηματογραφική μαγεία» απλώς.
Αλλά δεν πιάνει. Το ξόρκι δεν πιάνει!
Στη σκηνή, δηλαδή. Ίσως να θέλει άλλο στήσιμο.
Φανταστικά! Διάλειμμα για φαγητό, παιδιά.
Πού είναι ο βοηθός μου; Τζάρβις; Τζάρβις!
Μη μου πεις. Όχι άλλες διορθώσεις.
Την Τρίτη Πράξη τη γυρίσαμε πέντε φορές ήδη.
Και θα τη γυρίσουμε άλλες εκατό, αν χρειαστεί!
Για να προσθέσουμε τι; Άλλο ένα πληκτικό θέαμα;
Μεγάλες μάχες; Μεγαλύτερες εκρήξεις; Τα 'χουμε δει.
- Έχεις δίκιο. - Αλήθεια;
- Σοβαρά; - Θ' απογειώσουμε την ταινία
με την ενέργεια που της λείπει.
Χρειαζόμαστε κι άλλα αστέρια.
- Συμπρωταγωνιστή! - Πώς θα κλέψω την παράσταση
όταν δεν έχω από ποιον να την κλέψω;
Ασφαλώς! Οι Καπουλέτοι και οι Μοντέγοι. Οι Χάτφιλντ και οι ΜακΚόι.
Ακόμα και η θεία μου είχε έναν γείτονα ερημίτη.
Θες έναν αντίθετο χαρακτήρα! Λίγο αλατάκι
για τα καρυκεύματα που σιγοβράζουν παρέα!
Όχι άλλους ηθοποιούς.
Το βλέπω. Η Βασίλισσα του Σύμπαντος είναι στο απυρόβλητο.
Μέχρι που ένας μυστηριώδης νέος παίκτης έρχεται στην πόλη
και τη βάζει στο μάτι.
Ναι, ναι. Θα μαλώσουν; Θα ερωτευτούν;
Όχι, θα χορέψουν. Με δεκάδες εφεδρικούς χορευτές σε κάθε πλευρά.
Και θα σηκώσουμε τα φώτα να γίνει το πλατό τρεις φορές πιο ψηλό.
- Ναι! - Μισό. Όχι.
Τζάρβις! Καιρός ήταν να γίνεις δημιουργικός.
- Δεν... - Ευφυέστατο αυτό.
- Καταστροφικό. - Ποιον λέτε;
Μπόγκι; Γκέιμπλ; Ο Κάρι Γκραντ χρωστάει χάρη.
Όχι, μόνο ένας ηθοποιός στη Γη μπορεί να ολοκληρώσει την εικόνα μας.
Νόμιζα ότι μπορούσα χωρίς αυτόν, αλλά το βλέπω.
Τον χρειάζομαι.
Ο Κίνγκο.
Η ωραιότερη ταινία! ΤΟ ΝΗΣΙ ΤΟΥ ΚΕΡΑΥΝΟΥ
πρωταγωνιστής ΚΙΝΓΚΟ
Η MARVEL STUDIOS ΠΑΡΟΥΣΙΑΖΕΙ
Χρόνος.
Χώρος.
Πραγματικότητα.
Δεν είναι απλώς μια γραμμική πορεία.
Είναι ένα πρίσμα άπειρων πιθανοτήτων,
όπου μία επιλογή μπορεί να διακλαδωθεί σε άπειρες πραγματικότητες,
δημιουργώντας εναλλακτικούς κόσμους απ' αυτούς που ξέρεις.
Εγώ είμαι ο Παρατηρητής.
Ο ξεναγός σου στις ατελείωτες νέες πραγματικότητες.
Ακολούθησέ με και αναρωτήσου...
«Τι θα γινόταν αν...»
Κύριε Κίνγκο.
Είμαι ο Έντουιν Τζάρβις, μπάτλερ και βοηθός του κυρίου Σταρκ.
Καλώς ορίσατε στη Stark Pictures.
ΧΟΛΙΓΟΥΝΤ
Κι εγώ που έλεγα το Μπόλιγουντ υπερβολικό...
Εγώ ήμουν πάντα της φιλοσοφίας «το λιγότερο είναι περισσότερο».
Αλλά ο κύριος Σταρκ...
Ξεκινάει απ' το περισσότερο.
Κίνγκο, τιμή μου που είσαι στην ομάδα.
Η σκηνή που δουλεύουμε είναι ακραία. Κυριολεκτικά.
Έχω τόσους χορευτές που θα ξυπνούσαν και τον Εγκέλαδο.
Έτοιμος να χορέψεις με το αστέρι μας;
Χάουαρντ, κάτι μου λέει ότι γεννήθηκα γι' αυτόν τον ρόλο.
Τα φώτα έτοιμα, οι κάμερες το ίδιο,
και οι ασφάλειες βγήκαν απ' τα πυροτεχνήματα!
Τι; Συγγνώμη;
Χρειάζεσαι κάτι άλλο;
- Είμαι πανέτοιμος. - Τα βήματα; Η χορογραφία;
- Καλή; - Ναι. Ωραίες οι φιγούρες,
αλλά να υποθέσω ότι υπάρχει χώρος για αυτοσχεδιασμό;
Εννοείται! Φυσικά! Κίνγκο, θα είμαι ειλικρινής μαζί σου.
Θα σκίσουμε. Θα βάλουμε σε όλους τα γυαλιά.
Η μεγαλύτερη σκηνή που γυρίστηκε ποτέ.
Μην ανησυχείς, Χάουαρντ.
Ετοιμάζομαι καιρό γι' αυτήν την αναμέτρηση.
Λοιπόν, παίδες! Ήρθε η ώρα. Για το μεγάλο μουσικό κομμάτι.
Θέλω αίγλη. Θέλω λάμψη.
Θέλω συναίσθημα! Θέλω αναταραχή!
Θέλω να μ' εντυπωσιάσετε με τα φανταχτερά σας.
Θέλω να το δει ο Μπάσμπι Μπέρκλεϊ και να το γυρίσει στα μεσιτικά!
Ησυχία στο πλατό!
Φώτα!
Κάμερα!
TR 62, λήψη πρώτη.
«Βασίλισσα του Γαλαξία» Σκην - Χ. Σταρκ
Και...
δράση!
Η πρόκληση τέθηκε. Θ' ανταποκριθεί η Βασίλισσα του Σύμπαντός μας;
Μπαίνεις, Κάμερα Α.
Απαντάει!
Να τη.
Να τος.
Εδώ καταλήγουν όλα.
Ο τελευταίος Αιώνιος πρωταθλητής φτάνει πάνω στην ώρα,
κάνοντας μια απελπισμένη προσπάθεια να σταματήσει τη βασίλισσα!
Θα τη νικήσει; Θα τον νικήσει;
Θα χορέψουν;
Ναι!
Είσαι το άλλο μισό που περίμενα τόσο καιρό.
Το ξέρω. Αλλά ήρθα να βάλω το μάταιο σχέδιό σου
στον πάγο.
Τα ξέρεις όλα, δηλαδή.
Και ήρθες, παρ' όλα αυτά.
Κάποιος πρέπει να σε σταματήσει.
Αγάπη, εγώ κάνω θραύση εδώ πέρα.
Εσύ και οι Αιώνιοι θέλετε να καταστρέψετε τον κόσμο.
Δεν έχεις ιδέα με τι δυνάμεις τα βάζεις.
Εσύ να τ' ακούς.
Μια συμβουλή, μεταξύ μας.
Σ' αυτήν την πόλη;
Δεν τα βάζουμε ποτέ με το πρώτο όνομα στη λίστα.
Λοιπόν, Κίνγκο. Βάλε τα δυνατά σου!
Έγραψε! Ήταν συγκλονιστικό!
Λοιπόν. Τελείωσε το σόου.
Ώρα να βγει το βαρύ πυροβολικό.
Αυτό δεν είναι στο σενάριο.
Είναι; Τις διορθώσεις έχω;
Πάψε, Τζάρβις! Είναι τέλειο. Γράφουμε!
Συγγνώμη. Οι δυνάμεις σου είναι να πυροβολείς με τα δάχτυλα;
Καλά. Όχι.
Ρίχνω ενέργεια. Προβολές.
Ναι. Απ' τα δάχτυλά σου.
Όχι. Μην το κάνετε αυτό με τα χέρια σας. Σταματήστε!
Αυτές οι δυνάμεις τα σπάνε.
Έχουν εντυπωσιάσει πολύ κόσμο.
Τι; Αυτές οι δυνάμεις είναι της Θένα!
Του Μακκάρι, του Γκιλγκαμές και όλων των άλλων.
Ναι!
Και... στοπ!
Η χημεία ήταν πιο καυτή κι απ' το Χίντενμπουργκ!
Νόμιζα ότι θέλατε να αλληλοσκοτωθείτε στ' αλήθεια.
Όχι. Θέατρο παίζαμε.
Κανονικά.
Αυτό κάνουμε και τώρα, να ξέρεις.
Αλήθεια; Θα έλεγα ότι ένας απ' τους δυο δεν το 'χει καθόλου.
Πρέπει να το γιορτάσουμε! Άφτερ πάρτι! Στο σπίτι μου!
- Τζάρβις, δώσε στοιχεία. - Καλώς.
Στην κορυφή του λόφου. Πάνω απ' το «Χόλιγουντ».
Το σπίτι που θα σας κάνει ν' αμφισβητήσετε τον καπιταλισμό.
Αν θες να με σκοτώσεις, σε προειδοποιώ.
Ξέρω κάμποσους δακρύβρεχτους μονολόγους θανάτου.
Μ' αυτούς θα σε περιποιηθώ.
Αχ, βρε Κίνγκο. Μ' έκανες να φανώ η κακιά αυτής της ταινίας,
αλλά με παρεξήγησες.
Εγώ είμαι η ηρωίδα.
Σκότωσες τους φίλους μου, έκλεψες τις δυνάμεις τους.
Χαλάρωσε. Κανέναν δεν σκότωσα. «Δανείστηκα» τις δυνάμεις τους.
Σε διαβεβαιώνω, οι φίλοι σου είναι σώοι κι αβλαβείς στον πάγο.
Έξω φτιάχνουν και μαριονέτες. Ό,τι πρέπει γι' αυτούς.
Άγκαθα, ελευθέρωσέ με.
Τ' ορκίζομαι στο Όσκαρ που σχεδιάζω να πάρω. Θα το κάνω.
Μόλις σώσω τον κόσμο μου
από εκείνη την έκπληξη της Τρίτης Πράξης που ζυμώνεται στο κέντρο της Γης.
Μα...
Κι αυτό είναι το δύσκολο κομμάτι.
Δεν μπορώ να το κάνω χωρίς εσένα, Κίνγκο.
Θέλω την ενέργειά σου για το ξόρκι μου. Για να σώσω όσα ξέρω κι αγαπώ.
Ο Άρισχεμ με έκανε τον νέο Πρώτο Αιώνιο.
Πρέπει να προστατεύσω τον Τίαμουτ
και τις δισεκατομμύρια ζωές που θα δημιουργήσει η Ανάδυση.
Συγγνώμη, αλλά το τερμάτισες.
Αποκλείεται να σε έπεισε ο Άρισχεμ
με κάποια χρυσή σφαίρα ή έναν πρώτο ρόλο σε καταδικασμένο πλανήτη.
Δεν είσαι σαν τους άλλους Αιώνιους.
Γιατί το λες αυτό;
Επειδή δεν έχεις ζήσει απλώς ανάμεσα στους ανθρώπους,
αλλά έχεις ζήσει όπως αυτοί.
Είδες την ομορφιά, αφηγήθηκες ιστορίες...
«ΩΡΑ ΓΙΑ ΜΠΑΝΓΚΡΑ ΝΗΣΙ ΤΟΥ ΚΕΡΑΥΝΟΥ - Πρωταγωνιστής Κίνγκο»
«ΚΙΝΓΚΟ - ΟΧΙ ΚΑΤΑΡΑΜΕΝΟΣ ΚΟΚΚΙΝΟΣ ΕΡΩΔΙΟΣ - Πρωταγωνιστής ΚΙΝΓΚΟ»
...τους έδειξες ποιοι είναι πραγματικά όπως μόνο ένας ηθοποιός μπορεί.
Αυτό είναι αλήθεια.
Η υποκριτική είναι το πιο ευγενές επάγγελμα στη Γη.
Μα αλήθεια περιμένεις να προδώσω τον Άρισχεμ;
Ν' απαρνηθώ μια αποστολή στην οποία έχω αφιερώσει αιώνες;
Δεν παίζει.
- Ποτέ. - Ο Χάουαρντ θα σου προσφέρει
- τρεις ταινίες. - Καλά, μέσα.
Κακώς δεν το είπα πρώτο.
Αλλά θα χρειαστώ έγκριση,
και δικό μου ταμπελάκι.
Άσε που ψάχνω μια ευκαιρία να μπω στον χώρο του ανεξάρτητου κινηματογράφου.
Ξέρεις, χωρίς πλοκή.
Με απότομες, αυθαίρετες αλλαγές.
Να κοιτάω στην κάμερα εντελώς ανέκφραστος.
Αυτό το τελευταίο ακούγεται εφιαλτικό.
Αλλά για το καλό του κόσμου, κυριολεκτικά, θα το επιτρέψω.
Και πρέπει να φέρεις πίσω τους φίλους μου.
Καλώς. Ώρα να πιάσουμε δουλειά.
Νομίζατε ότι δεν θα έβλεπα την αποτυχία σας;
Επιλέξατε πλευρά.
Και τώρα, θα πεθάνετε σε αυτή.
Έρχεται ο Άρισχεμ.
Θέλουμε άλλον έναν Ουράνιο για να τον σταματήσουμε.
Άλλον έναν Ουράνιο;
Ετοιμάσου, καλέ μου.
Ώρα να μεταμορφωθώ.
ΧΟΛΙΓΟΥΝΤ
Τζάρβις, αυτή η βραδιά φαίνεται ότι θα γράψει ιστορία.
Ναι. Για «υλικές ζημιές», θα έλεγα.
Χάουαρντ. Γεια! Είσαι νηφάλιος ακόμα. Να τα πούμε λίγο;
Άγκι! Κίνγκο! Καιρός ήταν!
Τζάρβις, βγάλε την γκράπα.
Συγγνώμη, Χάουαρντ. Όχι τώρα τα χωνευτικά.
Φέρ' τα εσύ, πάντως.
Είχαμε μια στιγμή δημιουργικής έμπνευσης.
Ευφημισμός είναι αυτός; Γίνατε ένα, δηλαδή;
- Όχι. Δεν μ' αρέσει. - Όχι. Δεν μ' αρέσει.
Αλλά έχουμε χημεία.
Και με τη βοήθεια του Κίνγκο, κλείσαμε την Τρίτη Πράξη.
Τέλεια! Θα τσεκάρω το κείμενο μόλις...
Όχι. Δεν γίνεται να ρισκάρουμε να χαθεί τέτοια έμπνευση.
Να γυρίσουμε το φινάλε...
- Τώρα! - Αυτήν τη στιγμή!
Αδύνατον. Όταν άρχισε να γράφει η δις Χάρκνες την Πράξη
για έκτη φορά, να προσθέσω, διαλύσαμε όλο το σκηνικό.
«Διαλύσατε όλο το...» Μα τι λες;
Διάολε! Δεν ξέρεις πόσους ρούνους έβαψα μόνη μου για τα σκηνικά αυτά.
Έλα. Σκέψου, σκέψου.
Δεν μπορεί να μην υπάρχει ένας βάλτος ή ένα στοιχειωμένο σπίτι για τη δουλειά.
Μπίνγκο, λέμε! Το Παρατηρητήριο Γκρίφιθ.
Αυτό θα χωράει όλους τους ρούνους.
Εκεί να γυρίσουμε το φινάλε!
Και τι είδους μαύρη μαγεία θες να κάνω για να πάρω άδεια τέτοια ώρα;
Για τέτοια παραγωγή, το αγοράζω κιόλας.
Φόρτωσε τη λιμουζίνα, Τζάρβις! Αλλάζουμε τοποθεσία!
Πάμε με το δικό μας όχημα.
Μα τον...
Ένα διαστημόπλοιο.
Πάντως, το παραδέχομαι, Άγκι. Μου την έφερες.
- Σε είχα για μάγισσα. - Ναι.
- Αυτός είναι εξωγήινος. - Στάσου. Τι;
Κανονικά, είμαι διαστημικό ρομπότ.
Σοβαρά;
Το ήξερες, Χάουαρντ;
Το ήξερες;
Ο Χάουαρντ Σταρκ είμαι!
Ο πιο έξυπνος άνθρωπος στη Γη. Το ήξερα, βέβαια.
Όπως ήξερα ότι θα γλίτωνα λεφτά
χρησιμοποιώντας αληθινή μαγεία για τα εφέ.
Όλοι έχουν μυστικά σ' αυτήν την πόλη. Αυτό είναι το ωραίο.
Επομένως, ό,τι κι αν γίνει, εγώ θα είμαι εδώ. Θα το κινηματογραφήσω.
Αλλά μόλις σώσουμε την κατάσταση, θέλω ξενάγηση.
Κάτι μου λέει ότι αυτή η πατέντα έχει πολλές δυνατότητες.
Εντάξει. Φύγαμε.
Στο μεταξύ, στο Διάστημα...
Ωραία. Έχουμε πέντε κάμερες για μέγιστη κάλυψη.
Οι κάμερες Α θα ακολουθούν την Άγκαθα.
Μάλλον θα χρειαστεί ν' αλλάξεις τον φακό με κάποιον... ευρυγώνιο.
Τζάρβις.
Τζάρβις, σε παρακαλώ.
Η γραμμή δεν φαίνεται αρκετά σίγουρη.
Κι αυτό θέλει φρεσκάρισμα. Πρέπει ν' αφεθείς στην ενέργεια του χώρου.
Να με συμπαθάτε, δις Χάρκνες.
Δεν εκπαιδευτήκαμε στον αποκρυφισμό στο Μπαλμόραλ.
Να σου πω, τσαχπίνη, εγώ πρότεινα να έρθει συνεργείο,
αλλά είπες ότι δεν έβγαινε.
Και ξεμείναμε με την κακή σου ενέργεια.
Άγκι;
Μέρος της πρώτης πράξης είναι αυτό;
Ο Άρισχεμ.
Εντάξει. Πάρτε θέσεις, παιδιά. Ξεκινάμε.
Ψέματα δεν θα πω, κάτι μου λέει ότι πάμε για θυσία εδώ.
Είσαι τέλειος. Ψηλά το πιγούνι! Ψηλά! Έτσι.
Και ξεκίνα να κάνεις χώρο για το Όσκαρ.
Από το αχανές του ουρανού ως τα έγκατα της Γης.
Είθε η δύναμη της δημιουργίας να φέρει και τη δική μου αναγέννηση!
Επιτέλους, η δύναμή σου θα γίνει δική μου!
ΑΓΚΑΘΑ
ΤΙΑΜΟΥΤ
Ν' ανησυχήσουμε;
Θα γράψουμε ιστορία!
Είναι πανέμορφη.
Το γράφεις;
Είναι ό,τι καλύτερο έχει γυριστεί ποτέ!
Μιλάμε για θησαυρό!
Αυτή η δύναμη είναι... το παν.
Αυτός είναι. Ήρθε.
Θα είναι περίεργο, λογικά,
για ένα τόσο πρωτόγονο πλάσμα
να αποκτά ξαφνικά μια τόσο συμπαντική δύναμη.
Καλέ μου, το σύμπαν είναι ό,τι πρέπει για μένα. Δεν είδες τη μαρκίζα;
Είμαι αστέρι.
Είσαι αιρετική, Άγκαθα Χάρκνες.
Και θα κριθείς γι' αυτό.
Ναι; Για κρίνε αυτό. Μπαμ!
Τι λες τώρα! Ο Σέσιλ Μπ. ΝτεΜίλ θα τα πάρει όταν δει τη σκηνή.
Τράβα! Τράβα!
Αυτό κάνω! Αυτό κάνω!
Χάουαρντ, κάτι μου λέει ότι την παρακολουθεί όλος ο κόσμος.
Ναι!
Έχεις θολώσει απ' τη ματαιοδοξία σου.
Όχι!
Οι Ουράνιοι δίνουν ζωή.
Δεν εκθειάζουν την ίδια τους την ύπαρξη.
Πότε θα το καταλάβεις;
Θα είσαι πάντα υπερβολικά θνητή για να χειρίζεσαι τέτοια δύναμη.
Χαριτωμένο. Θεωρείς ότι αστόχησα;
Η αλήθεια είναι ότι περίμενα να πάρεις τη σωστή θέση.
Τι; Μας πώς;
Λέγεται υποκριτική, αγάπη.
Και φοβάμαι πως εσύ θα είσαι ο επόμενος ρόλος μου.
Ασύλληπτο. Αυτό έκλεψε την παράσταση.
Έντι, πες μου ότι το τράβηξες καθαρά.
Ναι, νομίζω ότι το έχουμε.
Τι λήψεις!
Η καλύτερη ερμηνεία της ζωής σου, Άγκαθα.
Νομίζω ότι τελειώσαμε.
Βρε Κίνγκο. Το σόου δεν τελείωσε ακόμα.
Άγκαθα, τι κάνεις;
Με τέτοια δύναμη; Ό,τι γουστάρω.
Μα νόμιζα...
Ότι ήθελα να σώσω τον κόσμο απ' την Ανάδυση; Έλα τώρα.
Έπαιξα τη διστακτική ηρωίδα για λίγο για να πάρω αυτό που ήθελα.
Εσένα.
Λοιπόν,
γονάτισε μπροστά μου.
- Ναι, βασίλισσά μου. - Ναι!
Η μεγάλη ανατροπή θα γίνει στην Τρίτη Πράξη!
Σοβαρέψου, Χάουαρντ.
Με τις μαγικές της ικανότητες και τη δύναμη δύο Ουράνιων,
μπορεί να καταστρέψει τον κόσμο και να τον ξαναφτιάξει όπως θέλει.
Δεν έχεις ξαναδουλέψει με δύσκολους ηθοποιούς;
Κάπως θα παίρνουν το μήνυμα κι αυτοί.
Όλοι οι ηθοποιοί είναι δύσκολοι.
Είμαστε ευαίσθητοι γιατί ανοίγουμε την ψυχή μας, προκειμένου...
Τζάρβις, είσαι ιδιοφυΐα.
Άγκαθα, σταμάτα.
Περίμενα ότι θα είχες καταλάβει πια
ότι δεν είμαι από τις ηθοποιούς που δέχονται καθοδήγηση!
Λοιπόν, γονάτισε μπροστά μου.
Δεν είσαι έτσι εσύ.
Δεν με ξέρεις.
Φυσικά και σε ξέρω.
Επειδή είσαι ίδια μ' εμένα
και όσους ήρθαν σ' αυτήν την ανόητη πόλη.
Κάποτε, σε κάποια φάση της ζωής μας, ο κόσμος μάς έκανε να νιώσουμε ασήμαντοι,
και αποφασίσαμε να τους διαψεύσουμε.
Αλλά, Άγκαθα, εσύ δεν χρειαζόσουν ποτέ τόση δύναμη.
Γιατί είχες πάντα τη μαγεία που χρειαζόσουν
για ν' αφήσεις το σημάδι σου.
Και ποια μαγεία είναι αυτή;
Οι ταινίες.
Οι ταινίες είναι μαγεία, Άγκαθα.
Και καλύτερη, μη σου πω.
Γιατί αλλάζουν τους ανθρώπους και τον κόσμο.
Τους κάνουν να νιώσουν κάτι αληθινό.
Και με τέτοια δύναμη, δεν θα 'πρεπε να σε φοβούνται.
Θα 'πρεπε να σε λατρεύουν.
Δεν μπορείς να διανοηθείς πόσο έχω κοπιάσει γι' αυτό.
Είμαι στη Γη κάτι χιλιάδες χρόνια, οπότε ξέρω.
Κι αν είσαι σαν εμένα, ίσως όλον αυτόν τον καιρό,
να ψάχνεις απλώς για έναν σωστό συνεργάτη.
Τι λες, λοιπόν;
Θες ν' αλλάξουμε τον κόσμο; Πραγματικά;
ΒΑΣΙΛΙΣΣΑ ΤΟΥ ΣΥΜΠΑΝΤΟΣ
Ζωντανά από το Χόλιγουντ,
όπου τ' αστέρια στο κόκκινο χαλί ξεπερνούν εκείνα του ουρανού.
Από εδώ. Άλλη μία!
Κύριε Σταρκ! Όλοι προβλέπουν μεγάλη εισπρακτική επιτυχία!
Τι θα γίνει με τη βιομηχανία όπλων σας;
Ο πόλεμος, φίλοι μου, ανήκει στο παρελθόν. Το σινεμά είναι το μέλλον.
Ο Κίνγκο κι εγώ θέλαμε να κάνουμε μια ταινία
που, βασικά... θα άλλαζε τον κόσμο.
Και μάλλον το καταφέραμε.
Υπήρξαν και σπίθες, φυσικά.
Πού να δείτε και το σίκουελ.
- Κίνγκο! - Άγκαθα!
Το σίκουελ μπορεί να βγει νωρίτερα απ' ό,τι νομίζεις.
Από τότε που τους επανέφερες,
η Ατζάκ και οι άλλοι Αιώνιοι ανησυχούν
ότι ο θάνατος του Άρισχεμ θα τράβηξε την προσοχή των Ουράνιων.
Κακό του κεφαλιού τους. Εμείς ψοφάμε για προσοχή.
Ναι, αλλά δεν είναι καλή αυτήν τη φορά.
Καλέ μου, άσ' τα για το σίκουελ αυτά.
Θεέ μου! Είναι υπέροχο!
Πανέμορφο, πραγματικά!
ΒΑΣΙΛΙΣΣΑ ΤΟΥ ΣΥΜΠΑΝΤΟΣ ΑΓΚΑΘΑ ΧΑΡΚΝΕΣ & ΚΙΝΓΚΟ
Όλοι έχουν μια ιστορία που αξίζει να ειπωθεί.
Ακόμη και δυο χαμένες ψυχές που πορεύονται σε λάθος μονοπάτι.
Αλλά είναι φορές που μια βόλτα στον κινηματογράφο είναι αρκετή
για να σου θυμίσει ότι όλα είναι δυνατά.
Ακόμα κι ένα ευτυχισμένο τέλος.
Κι απ' την άλλη, ποιος δεν λατρεύει ένα δραματικό φινάλε;
ΤΕΛΟΣ
ΒΑΣΙΣΜΕΝΟ ΣΤΑ ΚΟΜΙΚΣ ΤΗΣ MARVEL
Και στοπ!
Υποτιτλισμός: Ντέση Βερβενιώτου